N A C R T

Na osnovu člana 33 Zakona o komunalnim djelatnostima ("Službeni list Crne Gore", br. 55/16, 74/16,2/18, 66/19), na osnovu člana 36 Statuta Opštine Kotor ("Službeni list Crne Gore - opštinski propisi", br. 37/19) Skupština Opštine Kotor, na sjednici održanoj -------------------- 2022. godine, donosi

ODLUKA

o visini naknade i način plaćanja

naknade za priključenje na komunalnu infrastrukturu za javno vodosnabdijevanje, prihvatanje, prečišćavanje i odvođenje komunalnih otpadnih voda

na teritoriji opštine Kotor

I OPŠTE ODREDBE

Član 1

Ovom odlukom propisuju se iznos i način plaćanja naknade za priključenje na komunalnu infrastrukturu za javno vodosnabdijevanje, prihvatanje, prečišćavanje i odvođenje komunalnih otpadnih voda na teritoriji opštine Kotor.

II OBAVEZA

I POSTUPAK PRIKLJUČENJA

Član 2

Vlasnik građevinskog objekta dužan je da priključi objekat na komunalnu infrastrukturu za javno vodosnabdijevanje, prihvatanje, prečišćavanje i odvođenje komunalnih otpadnih voda.

Građevinski objekat može se priključiti na komunalnu infrastrukturu na mjestu i način predviđen prostorno-planskim dokumentom i zakonom i ovom Odlukom.

Postupak, način rokovi uslovi priključenja i vrste priključaka na komunalnu infrastrukturu za javno vodosnabdijevanje, prihvatanje, prečišćavanje i odvođenje komunalnih otpadnih voda propisani su posebnom Odlukom.

III NAČIN OBRAČUNA

I VISINA NAKNADE ZA PRIKLJUČENJE OBJEKTA

Član 3

Vlasnik građevinskog objekta – investitor plaća naknadu za priključenje na komunalnu infrastrukturu iz člana 2 ove Odluke.

Naknada za priključenje iz stava 1 ovog člana može se platiti u cijelosti ili više mjesečnih rata i prihod je DOO “Vodovod i kanalizacija Kotor” Kotor ( u daljem tekstu: Društvo).

1. Naknada za priključenje na sistem

javnog vodosnabdijevanja

Član 4

1.1.Naknada za priključenje novoizgrađenih ili rekonstruisanih objekata na sistem javnog vodosnabdijevanja

1.1.1.Naknada za vodovodni priključak prema prečniku vodovodnog priključka

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Prečnik (mm) | OD20(\*) | OD25 | OD32 | OD40 | OD40 | OD63 | OD75 | OD90 | OD110 |
| Prečnik (col) | Ø1/2“ | Ø3/4“ | Ø1“ | Ø5/4“ | Ø6/4“ | Ø2“ | Ø2½“ | - | - |
| Iznos (€) | 95,00 | 166,00 | 290,00 | 507,00 | 989,00 | 1731,00 | 3029,00 | 5301,00 | 9277,00 |

(\*) OD predstavlja vanjski prečnik priključne cijevi od polietilena (PEHD)

1.1.2. Projekat (skica) priključenja ............................................ 120,00 €

1.1.3.Izvođenje instalaterskih radova na priključenju

|  |  |  |  |  |  |  |  |
| --- | --- | --- | --- | --- | --- | --- | --- |
| Prečnik (mm) | OD20 | OD25 | OD32 | OD40 | OD40 | OD63 | Ostale dimenzije |
| Iznos (€) | 153,00 | 194,00 | 263,00 | 319,00 | 469,00 | 625,00 | Prema specifikaciji neophodnih radova i materijalaa |

Utvrdjeni iznos naknade je uračunati instalaterski rad i materijal neophodan za izradu priključka (ventili, spojni materijal i cijevi do 20 m).

Naknada ne uračunava građevinske radove, kao ni vodomjer (prva nabavka vodomjera je obaveza investitora).

Za priključke veće od OD63 (Ø2“), obračun se vrši prema specifikaciji materijala za svaki priključak posebno, prema projektnom rješenju.

Cijena vodovodnog materijala uvećava se 30% za transport, ugradnju i manipulativne troškove vodovodnog materijala.

1.1.4. Rad komisije za prijem i evidenciju novog mjernog mjesta............ 55,00 €/kom

1.2. Radovi na postojećim priključcima

1.2.1 Razdvajanje priključka  
Razdvajanje priključka odnosi se samo na postojeće priključke, gdje se ukaže potreba da se za dio objekta izdaje poseban račun (npr. prilikom podjele postojećeg objekta na posebne stanove).

Razdvajanje se ne primijenjuje kod dogradnje ili nadogradnje objekata, niti kod povećanja prečnika priključnog cjevovoda.

1.2.1.1. Radovi na razdvajanju priključka

|  |  |  |
| --- | --- | --- |
| Prečnik novog vodomjera (mm) | DN15 | DN20 |
| Iznos (€) | 102,00 | 129,00 |

Naknada sadrži instalaterski rad i materijal neophodan za razdvajanje priključka (ventili i spojni materijal).

Naknada ne uključuje građevinske radove i vodomjer (prva nabavka je obaveza investitora).

1.2.1.2. Rad komisije za prijem i evidenciju novog mjernog mjesta .............. 55,00 €

1.2.2. Rad komisije za prijem i evidenciju mjernog mjesta u zgradama sa zajedničkim vodomjerom ............................................................................................ 55,00 €

Ova stavka se primjenjuje u slučaju potrošača koji se nalazi u evidenciji (potrošač dobija mjesečni račun), a nalazi se u starim zgradama kod kojih ne postoje vodomjeri za pojedine stanove nego samo glavni vodomjer za čitav objekat ili lamelu. U tom slučaju izvođenje radova i nabavka vodomjera je obaveza vlasnika stana, odnosno poslovnog prostora, s obzirom da se radovi izvode unutar stana, odnosno poslovnog prostora.

2. Naknada za priključenje na javni sistem za

prihvatanje, prečišćavanje i odvođenje komunalnih otpadnih voda

Član 5

Priključenje na javni sistem za prihvatanje, prečišćavanje i odvođenje komunalnih otpadnih voda

2.1 Projekat priključenja, odnosno projekat izvedenog stanja:

2.1.1. Cijena po projektu (fiksni dio cijene) ………………………. 120,00 €

2.1.2 Cijena po dužnom metru priključnog cjevovoda …………… …2,00 €/m

2.1.3. Izdavanje uslova za izradu projekta i saglasnost u slučaju da

je projekat priključenja izrađen od strane druge firme ...……….... 40,00€

2.2 Nadzor nad izvođenjem radova na priključenju …………………… . 30,00 €/dan

2.3. Kontrola kanalizacionog cjevovoda specijalnom kamerom:

2.3.1. Fiksni dio cijene …………………………………. 400,00 €

2.3.2. Cijena po m ………………………………….… 10,00 €/m

Član 6

Na sve navedene iznose obračunava se važeća stopa PDV-a.

IV PRELAZNE I ZAVRŠNE ODREDBE

Član 7

Ova Odluka stupa na snagu osmog dana od dana objavljivanja u “Službenom listu Crne Gore – opštinski propisi”.

Broj:--------- Skupština Opštine Kotor

Kotor, ---------- Predsjednica Maja Mršulja s.r.

O B R A Z L O Ž E N J E

Pravni osnov za donošenje ove Odluke sadržan je u članu 33 Zakona o komunalnim djelatnostima ("Službeni list Crne Gore”, br.55/16, 74/16, 2/18 i 66/19) kojim je propisano da bliži postupak, rokove za priključenje, iznos i način plaćanja naknade za priključenje na komunalnu infrastrukturu za vodosnabdijevanje i prihvatanje, prečišćavanje i odvođenje komunalnih otpadnih i atmosferskih voda propisuje nadležni organ jedinice lokalne samouprave i odredbama člana 15 i 36 Statuta Opštine Kotor ("Službeni list Crne Gore - opštinski propisi", br. 37/19) kojim je propisana obaveza jedinice lokalne samouprave da na svojoj teritoriji obezbjedjuje i bliže uredjuje obavljanja komunalnih djelatnosti odnosno propisuje način i uslove organizovanja i obavljanja komunalnih djelatnosti.

Nacrt Odluke sadrži tri poglavlja: (I) - Opšte odredbe; (II) - Obaveza i postupak priključenja, (III) - Način obračuna i visina naknade za priključenje objekta.

Poglavljem (I) (čl 1) definiše se iznos i način plaćanja naknade za priključenje na komunalnu infrastrukturu za vodosnabdijevanje prihvatanje, prečišćavanje i odvođenje komunalnih otpadnih voda na teritoriji Opštine Kotor

Poglavljem (II ) (član 2) definiše se obaveza vlasnika građevinskog objekta da je dužan da priključi objekat na komunalnu infrastrukturu za vodosnabdijevanje, prihvatanje, prečišćavanje i odvođenje komunalnih otpadnih voda na način predviđen prostorno-planskim dokumentom i zakonom i ovom Odlukom.

Poglavljem III (član 3-6) propisan je način obračuna i visina naknade za priključenje objekta na sistem javnog vodosnabdijevanja,javni kanalizacioni sistem i iznos ostalih naknada.

Razlozi za donošenje ove Odluke su sadržani u članu 33 Zakona o komunalnim djelatnostima ("Službeni list Crne Gore”, br.55/16, 74/16, 2/18 i 66/19) kojim je propisano da bliži postupak, rokove za priključenje, iznos i način plaćanja naknade za priključenje na komunalnu infrastrukturu za vodosnabdijevanje i prihvatanje, prečišćavanje i odvođenje komunalnih otpadnih i atmosferskih voda propisuje nadležni organ jedinice lokalne samouprave.

Uvažavajući navedeno Sekretarijat predlaže Predsjedniku Opštine Kotor da utvrdi Nacrt Odluke o visini naknade i način plaćanja naknade za priključenje na komunalnu infrastrukturu za javno vodosnabdijevanje, prihvatanje, prečišćavanje i odvođenje komunalnih otpadnih voda na teritoriji opštine Kotor i stavi na Javnu raspravu u trajanju od 15 dana.

DOO” Vodovod i kanalizacija Kotor” Kotor Sekretarijat

za razvoj preduzetništva,

komunalne poslove i saobraćaj